**ZAPISNIK**

**s konstituirajuće sjednice Vijeća mjesnog odbora „Strožanac 2“ od 08. kolovoza 2023. godine održane u prostorijama Općine Podstrana, Trg dr. Franje Tuđmana 3**

**PRISUTNI ČLANOVI MJESNOG ODBORA**

1. Ljubomir Luketa
2. Matko Biočić
3. Tomislav Colić
4. Grgo Škaro
5. Joško Budimir

**OSTALI PRISUTNI:**

1. Jurja Tadinac
2. Branka Jovanović

Sjednicu je u 12,30 sati otvorila Viša stručna suradnica Upravnog odjela za pravne poslove i strateško upravljanje Općine Podstrana, Jurja Tadinac, dipl.iur. kao osoba ovlaštena od strane Općinskog načelnika za vođenje sjednice do utvrđivanja privremenog predsjedatelja sjednice. Nakon pozdravne riječi gđe. Tadinac je otvorila konstituirajuću sjednicu Mjesnog odbora Strožanac 2.

Jurja Tadinac potom predlaže sljedeći dnevni red:

DNEVNI RED

1. Utvrđivanje kvoruma

2. Utvrđivanje privremenog predsjedatelja konstituirajuće sjednice

4. Izbor predsjednika mjesnog odbora

5. Razno

i poziva članove Vijeća da glasanjem prihvate predloženi dnevni red.

Dnevni red prihvaćen je jednoglasno.

Točka 1.

Jurja Tadinac konstatirala je da su na provedenim izborima za vijeće mjesnog odbora Strožanac 2 izabrani slijedeći članovi: Matko Biočić, Josip Vuković, Joško Budimir, Tomislav Colić i Grgo Škaro.

Vijećnik Josip Vuković je dana 01. kolovoza 2023. godine stavio svoj mandat u mirovanje te je njegova politička stranka Domovinski pokret imenovala njegovog zamjenika gosp. Ljubomira Luketu.

**Zaključak**

Na sjednici je prisutno pet (5) članova vijeća mjesnog odbora te kvorum čini pet (5) od pet (5) članova.

Točka 2.

Utvrđivanje privremenog predsjedatelja konstituirajuće sjednice

Jurja Tadinac, utvrđuje da je Joško Budimir prvi izabrani član s kandidacijske liste koja je dobila najviše glasova, te da temeljem članka 16. stavak 4. Odluke o provedbi izbora za članove/članice vijeća mjesnih odbora na području Općine Podstrana on preuzima vođenje sjednice kao privremeni Predsjedatelj.

Vijeće je nastavilo radom prema utvrđenom dnevnom redu.

Točka 3.

Izbor predsjednika mjesnog odbora

Jurja Tadinac izvijestila je članove Vijeća da su prema Statutu Općine Podstrana tijela Mjesnog odbora Vijeće Mjesnog odbora i predsjednik Vijeća Mjesnog odbora te je objasnila tijek provođenja izbora prema sljedećem:

Predsjednika Vijeća biraju članovi Vijeća iz svog sastava na vrijeme od četiri godine i to većinom glasova svih članova vijeća.

Predsjedatelj, Joško Budimir pozvao je članove da podnesu prijedloge kandidata za predsjednika Vijeća.

Predloženi su:

Ljubomir Luketa i Matko Biočić.

Glasovanje:

Ljubomir Luketa: ZA PROTIV SUZDRŽANO

 3 2 0

Matko Biočić: ZA PROTIV SUZDRŽANO

 2 3 0

Nakon glasovanja utvrđuje se da je sa 3 glasa ZA za predsjednika VMO Strožanac 2 izabran Ljubomir Luketa.

**Zaključak**

Predsjednika VMO Strožanac 2 je Ljubomir Luketa.

Točka 4.

Razno

Na pitanje vijećnika Jurja Tadinac obavijestila je VMO Strožanac 2 kako sami trebaju urediti Pravila mjesnog odbora, Poslovnik o svom radu, godišnji financijski plan i ostalo.

Sjednice mogu održavati u prostorijama Općine Podstrana a zapisnike sa sjednica će voditi kolegica Branka Jovanović te će im biti administrativna podrška., te da joj se mogu javiti mailom.

Na postavljena pitanje tko saziva sjednice, dali moraju svi vijećnici biti prisutni na vijeću, dali su pravila obvezna za članove mjesnog odbora, tko prijedloge koje vijeće donese prenosi općinskom vijeću i ostalo, Jurja Tadinac odgovara da sve međusobno dogovaraju i utvrđuju svojim Pravilima mjesnog odbora, kojeg će sami donijeti i urediti.

Sjednica je završena u 12.40 sati.

U Podstrani, 08. kolovoza 2023. godine.

 Predsjedatelj Predsjednik VMO Strožanac 2 Zapisničar

Joško Budimir Ljubomir Luketa Branka Jovanović